Jehuda ibn Tibon

Jehuda ben Šaul ibn Tibon (iný prepis: ibn Tibbon; * 1120 – † asi 1190) bol židovský lekár a prekladateľ. Narodil sa v Granade. Španielsko opustil okolo roku 1150 kvôli perzekúciám Almohadov a presťahoval sa do juhofrancúzskeho mesta Lunel. Tam pôsobil ako lekár, čo spomína vo svojom cestopise aj Benjamín z Tudely. Zomrel v Marseille.

Jehuda ibn Tibbon preložil z arabčiny do hebrejčiny tieto diela:
 prvý židovský etický spis Bachju ibn Pakudu Povinnosti sŕdc ,
 etickú príručku Šlomo ibn Gabirola Vylepšovanie vlastností duše,
 najznámejšie dielo Jehudu ha-Leviho Kuzari,
 filozofický spis Saadju Gaona Kniha vier a názorov.

Je autorom precíznou hebrejčinou napísaného etického testamentu adresovaného svojmu synovi Šmuelovi, ktorý sa neskôr tiež stal významným prekladateľom.

Narodenia v 1120
Lekári židovského pôvodu
Prekladatelia židovského pôvodu